मकान में चोरी का खुलासा, एक आरोपी गिरफ्तार
मकानमें पिछले दिनों चोरी की घटना का अटलबंध थाना पुलिस ने खुलासा किया है और एक आरोपी को गिरफ्तार कर लिया। अटलबंध थाना एसएचओ जगदीश प्रसाद मीणा के अनुसार पुराना बस स्टैंड निवासी राहुल पुत्र मुन्नालाल ने 20 फरवरी को मामला दर्ज कराया था कि उसका मकान पुराना बयाना बस स्टैंड निर्मल ऑयल मिल के पास स्थित है। वह 18 फरवरी को अपने परिवार के साथ शादी में मथुरा गया था। 19 फरवरी को वापस आया तो घर के अंदर सभी सामान बिखरा हुआ था। गोदरेज की आलमारी खुली पड़ी थी। इस मामले में अपराधियों की गिरफ्तारी के लिए एसपी कैलाश विश्नोई ने सीओ सिटी एबी र|ू के नेतृत्व में एसएचओ जगदीश मीणा, एएसआई रामकिशन, हैडकांस्टेबल तारा आदि की टीम गठित की। जिसने आरोपियों की तलाश के लिए जगह-जगह दबिश दीं। इस दौरान आरोपी अंकित उर्फ अक्का पुत्र वीरेंद्र निवासी पुराना लक्ष्मण मन्दिर के पास को गिरफ्तार किया है। उसने अपने साथी कुलदीप गुर्जर विवेक उर्फ विशाल के साथ चोरी की घटना को अंजाम दिया।
hin_Deva hin_Deva